title: Hippolyte Lucas
text: Arabat kemmeskañ gant Pierre-Hippolyte Lucas
  
  Hippolyte Lucas (Hippolyte Julien Joseph Lucas hervez marilh ar boblañs), bet ganet e Roazhon d'an 20 a viz Kerzu 1807, hag aet eo da Anaon e Pariz d'ar 14 a viz Du 1878, a oa ur skrivagner gallek.
  
  Heuliet en doa studioù war ar gwir ha krog e oa gant ar vicher breutaer e Pariz p'he dilezas evit al lennegezh. Skridvarner eo bet e-pad un 40 vloaz bennak evit meur a gelaouenn. E-touez krouerien La Revue de Bretagne ha La Société des Gens de Lettres e voe. Levraoueger eo bet e Levraoueg an Arsanailh (Bibliothèque de l'Arsenal) e Pariz. Azasaet en deus pezhioù-c'hoari spagnolek ha gresianek. 
  
  Roet eo bet e anv d'ur ru e Roazhon.
  
  Oberennoù
  Histoire philosophique et littéraire du théâtre français (1843).
  Curiosités dramatiques et littéraires (1855).
  Histoire des guerres civiles en France depuis les temps mérovingiens jusqu'à nos jours (1847).
  Portraits et souvenirs littéraires.
  
  Mammenn
   Mille Bretons Dictionnaire biographique gant Jean-Loup Avril, embannet gant Les Portes du Large e 2002 .
  
  Notennoù ha daveennoù 
  
  Ganedigezhioù 1807
  Marvioù 1878
  Skrivagnerien c'hallek
  Skrivagnerien Breizh